Akstur undir áhrifum fíkniefna tólffaldaðist Lögreglan á Akranesi handtók þrjá ökumenn í vikunni grunaða um akstur undir áhrifum fíkniefna . Aðrir þrír eru grunaðir um ölvun við akstur . Í samantekt frá lögreglunni á Akranesi kemur fram að í dag , á síðasta degi ársins , hafa á Akranesi samtals 41 ökumaður verið handtekinn vegna gruns um ölvun við akstur og 48 vegna gruns um akstur undir áhrifum fíkniefna á árinu . Til samanburðar þá voru 40 grunaðir um ölvun við akstur árið 2006 og 4 grunaðir um akstur undir áhrifum fíkniefna . Akstur undir áhrifum fíkniefna hefur þannig hvorki meira né minna en tólffaldast á milli ára .